ΕΓΓΡΑΦΗ ΣΤΗΝ Α΄ ΤΑΞΗ ΣΧΟΛΙΚΟΥ ΕΤΟΥΣ 2023-24

**Οι εγγραφές για τους μαθητές/-τριες της Α'  Γυμνασίου θα γίνονται καθημερινά από 4 έως 8 Σεπτεμβρίου 2023.**

Καλούνται οι γονείς και κηδεμόνες των μαθητών/-τριών της Α΄ τάξης να προσκομίσουν οι ίδιοι στο σχολείο τα κάτωθι δικαιολογητικά, προκειμένου να εγγράψουν τα παιδιά τους (σύμφωνα με την ΚΥΑ αρ. 79942/ΓΔ4/2019, ΦΕΚ 2005/Β/31-5-2019, άρθρο 9, εδ. ε):

α) **Υπεύθυνη Δήλωση του ν. 1599/1986 (Α' 75) του κηδεμόνα** **(**[**εδώ**](http://5gym-n-smyrn.att.sch.gr/autosch/joomla15/images/entypa/eggrafes/eggrases2023/YPEYTHINH_DHLOSH.pdf)**)** του/της μαθητή/τριας στην οποία να δηλώνεται η νόμιμη άσκησης της κηδεμονίας, σύμφωνα με το άρθρο 13. Στην ίδια Υπεύθυνη Δήλωση δηλώνεται η αποδοχή της ηλεκτρονικής ενημέρωσης για ζητήματα της πορείας φοίτησης του/της μαθητή/τριας, καθώς και η ηλεκτρονική διεύθυνση για την παραλαβή των ηλεκτρονικών μηνυμάτων ή ο αριθμός του τηλεφώνου, στο οποίο θα αποστέλλονται τα σύντομα μηνύματα (SMS). Στην περίπτωση κοινής άσκησης της επιμέλειας από διαζευγμένους γονείς θα γίνονται αποδεκτές και οι δύο υπεύθυνες δηλώσεις και τα λοιπά στοιχεία αμφοτέρων των γονέων.

β) **Φωτοαντίγραφο δελτίου αστυνομικής ταυτότητας του/της μαθητή/τριας ή Πιστοποιητικό του Δήμου/Δημοτικής Ενότητας** στα Μητρώα του οποίου είναι εγγεγραμμένος/η ο/η μαθητής/τρια, εφόσον δεν έχει δελτίο αστυνομικής ταυτότητας. Αν ο/η μαθητής/τρια δεν έχει δελτίο αστυνομικής ταυτότητας και δεν υποβληθεί Πιστοποιητικό του Δήμου/Δημοτικής Ενότητας στα Μητρώα του οποίου είναι εγγεγραμμένος/η ο/η μαθητής/τρια, τότε το Πιστοποιητικό αναζητείται αυτεπάγγελτα από τον/τη Διευθυντή/ντρια του σχολείου, ώστε να καταχωρίζονται τα στοιχεία του/της που ορίζονται στο άρθρο 11.

γ) **Αίτηση εγγραφής** (για την διευκόλυνσή σας μπορείτε να την κατεβάσετε από [**εδώ**](http://5gym-n-smyrn.att.sch.gr/autosch/joomla15/images/entypa/eggrafes/eggrases2023/%CE%91%CE%99%CE%A4%CE%97%CE%A3%CE%97_%CE%95%CE%93%CE%93%CE%A1%CE%91%CE%A6%CE%97%CE%A3_%CE%9C%CE%91%CE%98%CE%97%CE%A4%CE%A9%CE%9D_%CE%A3%CE%A4%CE%97%CE%9D_%CE%91_%CE%A4%CE%91%CE%9E%CE%97.docx), να τηνσυμπληρώσετε ηλεκτρονικά και να την στείλετε με μήνυμα στην ηλ. διεύθυνση mail@5gym-n-smyrn.att.sch.gr

Στη συνέχεια, αν μπορείτε, εκτυπώστε τη συμπληρωμένη ηλεκτρονικά αίτηση, υπογράψτε την και προσκομίστε την μαζί με τα υπόλοιπα δικαιολογητικά στο σχολείο. Αν δεν μπορείτε, θα την εκτυπώσουμε στο σχολείο.

δ) **το Ατομικό Δελτίο Υγείας Μαθητή/τριας (ΑΔΥΜ)** στον καθηγητή Φυσικής Αγωγής συμπληρωμένο έως τα τέλη Σεπτεμβρίου **(**[**κατεβάστε το ΑΔΥΜ εδώ**](http://5gym-n-smyrn.att.sch.gr/autosch/joomla15/images/entypa/eggrafes/eggrases2023/adym.pdf)**)**. Το δελτίο συμπληρώνεται από παιδίατρο ή γενικό γιατρό.

**Σημαντική παρατήρηση**: Όσοι γονείς έχουν κάνει εγγραφή τον Ιούνιο, ας φέρουν **μόνο** όσα δικαιολογητικά δεν έχουν πιθανόν προσκομίσει.